cyanic-selkie/wikianc huggingface dataset:
ভাদুন
ভাদুন হলো বাংলাদেশের গাজীপুর জেলার একটি গ্রাম। এটি ধারাবাহিক নাটক শুটিংয়ের জন্য বিখ্যাত। এটি "শুটিং গ্রাম" নামে পরিচিত পূবাইলের অন্যতম একটি গ্রাম। ২০০৩ হতে গ্রামটি চিত্রগ্রহণের জন্য প্রযোজক পরিচালকদের কাছে জনপ্রিয় হয়। হলি ক্রস রিট্রিট অ্যান্ড প্যাস্টোরাল সেন্টার নামক কবরস্থান এই গ্রামে অবস্থিত।
মাওলানা ইলিয়াস রহ. ও তাঁর দীনি দাওয়াত
বিষয়বস্তু
এই রচনার প্রথম অধ্যায়ে মুহাম্মদ ইলিয়াস কান্ধলভির পরিবার, পরিবেশ, ব্যক্তিত্বের বিকাশ, তার প্রাথমিক শিক্ষা এবং শিক্ষা সমাপ্তির বিশদ বিবরণ রয়েছে। দ্বিতীয় অধ্যায়ে নিজামুদ্দিন আউলিয়ার শহরে কান্ধলভির বসতি এবং সেখানে সর্বোত্তম উপায়ে তার শিক্ষাদানের বিষয়ে আলোচনা করা হয়েছে। এর তৃতীয় এবং চতুর্থ অধ্যায় কান্ধলভির সময় এবং মেওয়াতের জনগণকে পুনরুজ্জীবিত ও সংস্কারের লক্ষ্যে মেওয়াতে তাবলিগ আন্দোলনের সূচনার সময় মেওয়াতের জনগণের ধর্মীয় ও নৈতিক অবস্থার সাথে সম্পর্কিত। পঞ্চম অধ্যায়ে কান্ধলভির সময় মেওয়াতের বাইরে তাবলিগ আন্দোলনের দাওয়াহ কার্যক্রমের সম্প্রসারণ নিয়ে আলোচনা করা হয়েছে। ষষ্ঠ অধ্যায়ে কান্ধলভির শেষ সময় নিয়ে আলোচনা করা হয়েছে। সপ্তম অধ্যায়ে মাওলানা কান্ধলভির গুণাবলী এবং বিশিষ্ট বৈশিষ্ট্যের বিশদ বিবরণ রয়েছে। শেষ অধ্যায়ে তাবলিগ জামাতের আদর্শগত ভিত্তি, এর নীতিমালা এবং এর ধর্মীয় ও আদর্শিক ভিত্তি নিয়ে আলোচনা করা হয়েছে।
সিরিয়ার ইতিহাস
বর্তমান সিরিয়ান আরব জমহুরিয়াত যে অঞ্চল জুড়ে গঠিত তা সর্বপ্রথম খ্রিস্টপূর্ব দশম শতাব্দীতে নব্য অ্যাসিরিয়ান সাম্রাজ্যের অধীনে একীভূত হয়। এই সাম্রাজ্যের রাজধানী ছিল আশুর। সম্ভবত এ থেকেই সিরিয়া নামটির উৎপত্তি। পরবর্তীতে বিভিন্ন শাসক এই অঞ্চলটি দখল করেন এবং বিভিন্ন জাতিগোষ্ঠীর মানুষ এতে বসবাস করে। ১৯৪৫ সালের ২৪ অক্টোবর সিরিয়ার সরকার জাতিসংঘ সনদে দস্তখৎ করে। এর ফলে ফ্রান্সের জারীকৃত ও লিগ অফ নেশনস কর্তৃক আরোপিত "সিরিয়ার জনগণকে প্রশাসনিক নসিহত এবং সহযোগিতা দেয়ার" আদেশনামা রদ হয়ে যায়। সিরিয়া প্রথমবারের মতো আজাদ রাষ্ট্র হিসেবে আত্মপ্রকাশ করে। ১৯৫৮ সালের ২১ ফেব্রুয়ারি সিরিয়া মিশরের সাথে একীভূত হয় এবং সংযুক্ত আরব জমহুরিয়াত গঠন করে। উভয় দেশে গণভোটের মাধ্যমে প্রস্তাবটি সমর্থিত হয়। ১৯৬১ সালে সিরিয়া এই জমহুরিয়াত থেকে আলাদা হয়ে আসে এবং তার আজাদী পুনরুদ্ধার করে। সিরিয়ান আরব জমহুরিয়াত ১৯৬৩ সাল থেকে বা'থ পার্টি দ্বারা শাসিত হয়ে আসছে। এই দলটি ১৯৭০ সাল থেকে শুধুমাত্র আসাদ পরিবার দ্বারা পরিচালিত। বর্তমানে সিরিয়া সিরিয়ান গৃহজঙ্গের বিভিন্ন বিরোধী দলের অধীনে বিভক্ত।
মাওলানা ইলিয়াস রহ. ও তাঁর দীনি দাওয়াত
অনুবাদ
গ্রন্থটির ইংরেজি অনুবাদ করেছেন মুহাম্মদ আসিফ কিদওয়াই, যা প্রকাশ করেছে মজলিসে তাহকিকাত ওয়া নাশরিয়াতে ইসলাম। হজরতজী মাওলানা ইলিয়াস নামে গ্রন্থটির প্রথম পর্বের অনুবাদ করেন মুহিউদ্দীন খান। ''মাওলানা ইলিয়াস রহ. ও তাঁর দীনি দাওয়াত'' নামে ২০১৯ সালে গ্রন্থটির পূর্ণাঙ্গ করেন আবুল ফাতাহ কাসেমী।
ভাদুন
অবস্থান
গাজীপুর জেলার পূবাইলে অবস্থিত গ্রামটি বাংলাদেশের রাজধানী ঢাকা থেকে ২১ কিলোমিটার ও গাজীপুর থেকে ৭ কিলোমিটার দূরে অবস্থিত।
সিরিয়ার ইতিহাস
প্রাগৈতিহাসিক যুগের ইতিহাস
সবচেয়ে প্রাচীন যে ধ্বংসাবশেষ সিরিয়াতে পাওয়া যায় তা প্রত্নপ্রস্তর যুগীয় (খ্রিস্টপূর্ব ৮০০,০০০ অব্দ)। ১৯৯৩ সালের ২৩ আগস্ট জাপান ও সিরিয়ার একটি যৌথ খননকারী দল দামেস্কের প্রায় ৪00 কিলোমিটার উত্তরে ডেডেরিয়েহ গুহায় প্রত্নপ্রস্তরযুগীয় মানুষের দেহাবশেষের জীবাশ্ম আবিষ্কার করে। এই বিশাল গুহায় একটি নিয়ানডার্থাল শিশুর হাড় পাওয়া যায়। ধারণা করা হয় শিশুটির বয়স ২ বছর এবং সে মধ্য প্রত্নপ্রস্তর যুগে (আনুমানিক ২০০,০০০ থেকে ৪০,০০০ বছর আগে) বসবাস করত। যদিও এর আগে অনেক নিয়ানডার্থাল হাড় আবিষ্কৃত হয়েছিল, এই প্রথমবার একটি শিশুর প্রায় সম্পূর্ণ কঙ্কাল অবিকৃত অবস্থায় পাওয়া যায়।
ভাদুন
ইতিহাস
এই গ্রামে পরিচালক আমজাদ হোসেনের একুশে টেলিভিশনে সম্প্রচারিত ধারাবাহিক নাটক আগুন লাগা সন্ধ্যা-এর শুটিংয়ের পর গ্রামটি পরিচিতি পায়। নব্বইয়ের দশকে নাটক বা চলচ্চিত্রের শুটিংয়ে গ্রামের দৃশ্য দেখাতে ঢাকা থেকে অনেক দূরে যেতে হতো। ১৯৯৭ সালে আমজাদ হোসেন ধারাবাহিক নাটকটির জন্য একটি নতুন গ্রাম খুঁজতে শুরু করেন। ভাদুন গ্রামে পৌঁছে তিনি শুটিংয়ের জন্য একটি উপযুক্ত বাড়ি খুঁজে পান, কিন্তু বাড়ির মালিক নিজের বাড়িটিকে শুটিং করতে দিতে অস্বীকার করেন। পরে আমজাদ তার সাথে আলোচনা করে তাকে রাজি করান। আমজাদ হোসেন গ্রামে তার পরিচিত এক ব্যক্তির বাড়িকে শুটিং হাউসে পরিণত করেন। এরপর সালাহউদ্দিন লাভলু তার বেশ কয়েকটি ধারাবাহিক নাটকের শুটিং এই গ্রামেই করেন। সেগুলোর মধ্যে অন্যতম ছিলো সাকিন সারিসুরি। এভাবে ধারাবাহিক নাটকের শুটিংয়ের জন্য গ্রামটি জনপ্রিয় হয়ে ওঠে।
২০২০ সালে কোভিড-১৯ মহামারীর কারণে এই গ্রামে শুটিং ৭ মাসের জন্য বন্ধ ছিলো। ৭ মাস পর সরকার পুনরায় সেখানে শুটিংয়ের অনুমতি দেয়।
সিরিয়ার ইতিহাস
প্রাচীন প্রাচ্য
১৯৭৫ সালে উত্তর সিরিয়ার ইদলিবের নিকটে এবলার ধ্বংসাবশেষ আবিষ্কৃত হয় এবং খনন করা হয়। এবলা একটি পূর্ব সেমিটিকভাষী শহর-রাষ্ট্র যা খ্রিস্টপূর্ব ৩০০০ অব্দে স্থাপিত হয়। খ্রিস্টপূর্ব ২৫০০ থেকে ২৪০০ অব্দে এবলা তরক্কির শীর্ষে ছিল। সম্ভবত এটি এ সময় উত্তরে আনাতোলিয়া, পূর্বে মেসোপটেমিয়া এবং দক্ষিণে দামেস্ক পর্যন্ত একটি সাম্রাজ্য নিয়ন্ত্রণ করত। এবলা সুমের, আক্কাদ ও অ্যাসিরিয়া নামক মেসোপটেমিয়ান রাষ্ট্রগুলোর পাশাপাশি উত্তর-পশ্চিমের জনগণের সাথে তেজারতে নিযুক্ত ছিল। খননকাজের সময় ফারাওদের কাছ হতে প্রাপ্ত সালামী খুঁজে পাওয়া যায়। এ থেকে মিশরের সাথে এবলার যোগাযোগ সম্পর্কে নিশ্চিত হওয়া যায়। বিশেষজ্ঞরা বিশ্বাস করেন এবলার জবান পূর্ব সেমিটিক মেসোপটেমিয়ার আক্কাদীয় ভাষার সাথে সম্পর্কযুক্ত। এটি প্রাচীনতম লিখিত জবানগুলোর মাঝে একটি।
ভাদুন
শুটিং হাউস
২০০৬ সাল পর্যন্ত এই গ্রামে একটির বেশি শুটিং হাউস ছিল না, কিন্তু তারপরে শুটিং হাউসের সংখ্যা বাড়তে থাকে। ২০২২ সালের হিসেবে গ্রামটিতে ১০টি শুটিং হাউস রয়েছে। কিছু অভিনেতা শুটিংয়ের উদ্দেশ্যে এখানে বাড়ি তৈরি করেছেন। এই গ্রামে রয়েছে শাকিব খানের ‘জান্নাত হাউস’ শুটিং হাউস। এখানে মোশাররফ করিম তার দুই বন্ধু মিলে ৩ বছরের জন্য একটি বাসা ভাড়া নিয়ে শুটিং হাউসে পরিণত করেন। এছাড়া সালাহউদ্দিন লাভলুর এখানে একটি শুটিং হাউস ছিলো। গ্রামটির উল্লেখযোগ্য শুটিং হাউসগুলো হলো মেঘলা, আকাশ ভিলা, ঐশী স্যুটিং, বিলভিলা, হাসনাহেনা, শাহীনের বাড়ি, ভুবন, কৃষ্ণচূড়া ইত্যাদি।
বাণিজ্যিকীকরণ
গ্রামটির বাণিজ্যিকীকরণ শুরু হয় ২০০৩ সালে। ঢাকার খুব কাছে অবস্থিত হওয়ায় এই গ্রামটি প্রযোজকদের কাছে জনপ্রিয়। ২০০২ সাল পর্যন্ত, তারা এই গ্রামে শুটিংয়ের জন্য বাড়ি বা অন্যান্য উপকরণ পেতে অর্থ প্রদান করতো না, কিন্তু এখন তাদের ব্যবহার করার জন্য গ্রামবাসীদের কাছ থেকে ভাড়া নিতে হয়। টিবিএস নিউজ অনুযায়ী, ২০২২ সালে শুটিংয়ের জন্য একটি গরু পেতে এবং মুরগির জন্য  দিতে হবে। শুটিংয়ের জন্য একটি বাড়ি পেতে প্রতিদিন কমপক্ষে  ভাড়া দিতে হয়। ২০২২ সালে রাইজিংবিডি.কম-এর মতে এখানে বউ ভাড়া প্রতিদিন  হারে পাওয়া যায়।
নগরায়ন
বর্তমানে নগরায়নের প্রভাবে গ্রামটি ধীরে ধীরে শহরে পরিণত হচ্ছে। এছাড়া শিল্পায়নের কারণে গ্রামটি প্রাকৃতিক ভারসাম্যহীনতায় ভুগছে।
সিরিয়ার ইতিহাস
প্রাচীন প্রাচ্য
খ্রিষ্টপূর্ব ২৩৩০ অব্দের দিকে আক্কাদের সারগন এবলা জয় করেন এবং এবলা মেসোপটেমিয়ার আক্কাদীয় সাম্রাজ্যের (২৩৩৫-২১৫৪ খ্রিস্টপূর্বাব্দ) অন্তর্ভুক্ত হয়। কয়েক শতাব্দী পরে শহরটির পুনরুত্থান ঘটে উত্তর-পশ্চিম সেমিটিকভাষী অ্যামোরাইট জাতির অংশ হিসেবে। খ্রিষ্টপূর্ব দ্বিতীয় সহস্রাব্দের শুরুতে ইন্দো-ইউরোপিয়ান হিট্টিদের দ্বারা দখল হওয়ার আগ পর্যন্ত এর তরক্কি ঘটতে থাকে। মেসোপটেমিয়ার সুমেরীয়, আক্কাদিয় ও অ্যাসিরিয়রা খ্রিষ্টপূর্ব ২৪ শতাব্দী থেকে এ অঞ্চলটিকে মার.টু অথবা আমুরুদের ভূমি (অ্যামোরাইট) বলে অভিহিত করে।
খ্রিস্টপূর্ব দ্বাবিংশ হতে অষ্টাদশ শতাব্দীর মাঝে নব্য-সুমেরীয় সাম্রাজ্য, আদি অ্যাসিরিয় সাম্রাজ্য এবং ব্যাবিলনিয় সাম্রাজ্য সিরিয়ার অংশবিশেষ নিয়ন্ত্রণ করত।
খ্রিস্টপূর্ব পঞ্চদশ হতে ত্রয়োদশ শতাব্দীর মাঝে হিট্টি, মিশরীয়, অ্যাসিরিয় ও মিটানি সাম্রাজ্য অঞ্চলটির হকের জন্য লড়াই করে। অবশেষে মধ্য অ্যাসিরিয় সাম্রাজ্য (১৩৬৫-১০৫০ খ্রিস্টপূর্বাব্দ) সিরিয়ার নিয়ন্ত্রণ পায়।
খ্রিস্টপূর্ব একাদশ শতাব্দীর শেষের দিকে যখন মধ্য অ্যাসিরিয় সাম্রাজ্য দুর্বল হয়ে যেতে শুরু করে, ক্যানানাইট ও ফিনিশিয়রা সামনে এগিয়ে আসে এবং উপকূল দখল করে নেয়। আরামীয় এবং সুতীয়রা মধ্যবর্তী অঞ্চলগুলো থেকে অ্যামোরাইটদেরকে উচ্ছেদ করে। ব্রোঞ্জ যুগের পতন এবং সমুদ্র মানবদের আবির্ভাবের সাথে যে ভাঙন এবং পরিবর্তনের জোয়ার এসেছিল এ তারই অংশ। এ সময় সিরিয়ার বেশিরভাগ অংশ এবের নারি ও আরামিয়া নামে পরিচিত হয়ে উঠে।
খ্রিস্টপূর্ব দশম শতাব্দী হতে নব্য-অ্যাসিরিয় সাম্রাজ্যের (৯৩৫-৬০৫ খ্রিস্টপূর্বাব্দ) উত্থান ঘটে। পরবর্তী তিন শতাব্দী ধরে, অর্থাৎ খ্রিস্টপূর্ব সপ্তম শতাব্দীর শেষ পর্যন্ত সিরিয়া অ্যাসিরিয়া দ্বারা শাসিত হয়। পুরো সময়কাল জুড়ে এটি এবের নারি ও আরাম নামে পরিচিত ছিল। এই সময়কাল হতেই সিরিয়া নামটি প্রথম আবির্ভূত হয়। নামটি বর্তমান সিরিয়ার সাথে সম্পর্কযুক্ত নয়, বরং অ্যাসিরিয়ার একটি ইন্দো-ইউরোপীয় বিকৃতি, যা বর্তমান উত্তর ইরাক, উত্তর-পূর্ব সিরিয়া, দক্ষিণ-পূর্ব তুরস্ক এবং উত্তর-পশ্চিম ইরান জুড়ে অবস্থিত। (দেখুন সিরিয়া)
এই সাম্রাজ্য পতনের পর কিছু সময় ধরে নব্য-ব্যাবিলনীয় সাম্রাজ্যের (৬১২-৫৩৯ খ্রিস্টপূর্বাব্দ) সাথে সাথে মেসোপটেমিয় আধিপত্য চালু থাকে। তারা প্রায় ৭০ বছরের মতো এলাকাটি শাসন করেছিল।
পারস্যের সিরিয়া
৫৩৯ খ্রিষ্টপূর্বাব্দে পারস্যের আকিমেনিড শাহী খান্দানের বাদশাহ সাইরাস দ্য গ্রেট সিরিয়াকে তার সাম্রাজ্যের অংশ করে নেন। ভূমধ্যসাগরের পূর্ব উপকূলে সিরিয়ার অবস্থান, এর নৌবহর এবং প্রচুর বনসম্পদের কারণে পারস্য জাতি এ অঞ্চলটি শাসন করার সময় উদার নীতি কবুল করে। এর ফলে দেশী ফিনিশিয়দের উপর আরোপিত কর ছিল অনেক কম। মিশরের বাৎসরিক ৭০০ ট্যালেন্ট করের তুলনায় তাদের বাৎসরিক শুধুমাত্র ৩৫০ ট্যালেন্ট কর দিতে হত। উপরন্তু সিরিয়ানদের তাদের নিজেদের শহরগুলো শাসন করার হক দেয়া হয়েছিল। সেখানে তারা তাদের নিজস্ব ধর্ম পালন করত, তাদের নিজস্ব ব্যবসা প্রতিষ্ঠা করত এবং ভূমধ্যসাগর উপকূলের সর্বত্র কলোনি কায়েম করেছিল। সিরিয়ার প্রাদেশিক শাসকেরা দামেস্ক, সিডন অথবা ট্রিপোলিতে বসবাস করত।
৫২৫ খ্রিষ্টপূর্বাব্দে পেলুসিয়ামের জঙ্গের বাদে দ্বিতীয় ক্যাম্বাইসেস মিশর জয় করে নেন। বাদে তিনি সিওয়া ওয়েসিস ও কার্টহেজে অভিযান চালানোর ফয়সালা নেন। কিন্তু ফিনিশিয়রা তাদের স্বজাতির বিরুদ্ধে কাজ করতে অসম্মত হওয়ায় তার চেষ্টা বৃথা যায়।
বাদে প্রথম জারজেসের ইউনানী আক্রমণের সময় ফোনেশীয়রা প্রচুর অবদান রাখে। আরওয়াদ তার নৌবহর দিয়ে এ অভিযানটিকে সহায়তা করেছিল। পদাতিক সৈন্যরা বসফরাস অতিক্রম করার জন্য একটি পুল নির্মাণ করে যাতে জারজেসের সেনারা ইউনানের মূল ভূখন্ডে প্রবেশ করতে পারে।
তৃতীয় আর্টাজারজেসের শাসনামলে সিডন, মিশর ও এগারটি ফিনিশিয় শহর পারস্যের শাসকদের বিরুদ্ধে ইনকিলাব করা শুরু করে। এই ইনকিলাবগুলো কঠোরভাবে দমন করা হয়। সিডনকে তার অধিবাসীদেরসহ জ্বালিয়ে দেওয়া হয়।
হেলেনীয় সিরিয়া
৩৩৩ থেকে ৩৩২ খ্রীষ্টপূর্বাব্দে প্রাচীন আইসাস শহরের দক্ষিণে আইসাসের যুদ্ধ সংঘটিত হয়। এটি বর্তমান তুরস্কের ইস্কেন্দেরুন শহরের নিকটে অবস্থিত। এই জঙ্গের মেসিডোনিয়ান ইউনানী বাদশাহ মহান সিকান্দরের জয়ের সাথে সাথে পারস্যের আধিপত্যের সমাপ্তি ঘটে। পরবর্তীতে জেনারেল সেলুকাস সিরিয়াকে সেলুকিড সাম্রাজ্যের অন্তর্ভুক্ত করে নেন। তিনিই প্রথম সিরিয়ার সম্রাট উপাধি ব্যবহার করা শুরু করেন এবং তার পরবর্তী সেলুকিড বাদশারা তা অব্যাহত রাখেন। এই সাম্রাজ্যের রাজধানী (৩১২ খ্রিস্টপূর্বাব্দে প্রতিষ্ঠিত) অ্যান্টিওকে অবস্থিত ছিল। এটি তৎকালীন ঐতিহাসিক সিরিয়ার অংশ হলেও বর্তমান তুরস্কের সীমানার ঠিক ভিতরে অবস্থিত।
খ্রিস্টপূর্ব তৃতীয় ও দ্বিতীয় শতাব্দীতে সেলুকিড সাম্রাজ্য এবং মিসরের টলেমিক সাম্রাজ্যের মাঝে ছয়টি জঙ্গ সংঘটিত হয়। এই সিরিয়ান যুদ্ধগুলো কোল-সিরিয়া নামক অঞ্চলের হকের জন্য হয়েছিল। এটি ছিল মিশরে প্রবেশের কয়েকটি রাহের একটি। এই সংঘর্ষগুলোর ফলে উভয় সাম্রাজ্যের মানবসম্পদ ও বস্তুগত সম্পদ শেষ হয়ে যায়। পরিণামে রোম ও পার্থিয়া তাদের ধ্বংস করে ও রাজ্যদ্বয় জয় করে নেয়। পার্থিয়ান সাম্রাজ্যের বাদশাহ দ্বিতীয় মিথ্রিডেট ১১৩ খ্রিস্টপূর্বাব্দে দুরা-ইউরোপোস দখল করার মাধ্যমে আরও পশ্চিমে তার নিয়ন্ত্রণ কায়েম করেন।
খ্রিষ্টপূর্ব ১০০ অব্দের দিকে একসময়ের সমীহ জাগানো সেলুকিড সাম্রাজ্য হয়ে পড়েছিল একেবারেই ছোট। এন্টিওক ও কিছু সিরিয়ান শহর বেষ্টন করে ছিল তার অবস্থান। ৮৩ খ্রীষ্টপূর্বাব্দে সেলুকিডরা সিরিয়ার তখতের জন্য এক রক্তাক্ত জঙ্গ পরিচালনা করে। অতঃপর সিরিয়ানরা আর্মেনিয়ার রাজা টাইগ্রেইন দ্য গ্রেটকে তাদের রাজ্যের রক্ষাকর্তা হিসেবে নিযুক্ত করে এবং তাকে সিরিয়ার শাহতাজ প্রদান করে।
জার'এডো ওয়েন্স গুজব
থাম্ব| বেনামী (আইপি) ব্যবহারকারীর তিনটি সম্পাদনা যারা প্রতারণা যোগ করেছে "জার'এডো ওয়েন্স" (ইংরেজি: Jar'Edo Wens) একটি উদ্দেশ্যপ্রণোদিত কাল্পনিক উইকিপিডিয়া নিবন্ধ যা ইংরেজি উইকিপিডিয়ায় ২০১৪ সালের নভেম্বরে শনাক্ত করার আগ মুহূর্ত পর্যন্ত প্রায় দশ বছর টিকে ছিল। ভুয়া নিবন্ধ হিসেবে শনাক্ত করার পর ২০১৫ সালের মার্চে মুছে ফেলা হয়। বিদ্যমান অবস্থায় এটি উইকিপিডিয়ার অন্যান্য ভাষায় অনূদিত হয়। এটি ২০১২ সালে একটি বইয়েও উদ্ধৃত হয়। অপসারণের আগ পর্যন্ত, এটি উইকিপিডিয়ার ইতিহাসে আবিষ্কৃত সবচেয়ে দীর্ঘস্থায়ী প্রতারণামূলক নিবন্ধ ছিল।
উৎপত্তি
নিবন্ধটি ২০০৫ সালের ২৯ মে, একটি আইপি ব্যবহারকারী কর্তৃক তৈরী হয়েছিল। তবে মাত্র দুই বাক্যের নিবন্ধে কোন তথ্যসূত্র ছিলনা। নিবন্ধের বর্ণনা অনুযায়ী জের'এডো ওয়েন্স অস্ট্রেলিয় আদিবাসীদের "বৈশ্বয়িক জ্ঞান ও শারীরিক শক্তির" দেবতা। মানুষ যেন খুব বেশি অহংকারী না হয় বা আত্ম-অহংকার না করে তা নিশ্চিত করার জন্য এই দেবতাকে আদিবাসীদের স্বপনজগত 'আল্টজিরা' দ্বারা তৈরি করা হয়েছে। এই দেবতা বিজয় এবং বুদ্ধিমত্তার সাথে সম্পর্কিত। প্রকৃত পক্ষে অস্ট্রেলিয় আদিবাসীদের পৌরাণিক কাহিনিতে এই নামের কোন দেবতার অস্তিত্ব নেই। নিবন্ধের শিরোনাম সম্ভবত ইংরেজি ব্যক্তিনাম "জ্যারেড ওয়েন্স" (ইংরেজি:Jared Owens) কে প্রায় সম-উচ্চারণের ভিন্ন বর্ণ, বিরাম চিহ্ন ব্যবহার করে তৈরি করা হয়েছিল।
নিবন্ধের লেখক, অস্ট্রেলিয় আইপি ঠিকানায় একজন অনিবন্ধিত ব্যবহারকারী ছিলেন। ২০০৫ সালের মে মাসে মাত্র এগারো মিনিটের জন্য উইকিপিডিয়ায় সক্রিয় ছিলেন। তার দ্বিতীয় অবদান ছিল অস্ট্রেলিয় দেবতাদের তালিকায় "ইয়োরমুম" (ইংরেজি:Yohrmum; সম্ভবত ইংরেজি "Your Mum"-এর পুনর্বিন্যাস্ত বানান) যোগ করা। যদিও এটি দ্রুত চিহ্নিত করে মুছে ফেলা হয়েছিল।
বিস্তার
প্রায় এক দশক ধরে টিকে থাকা "জার'এডো ওয়েন্স" নিবন্ধটি ফ্রেঞ্চ, পোলিশ, রাশিয়ান এবং তুর্কি ভাষার উইকিপিডিয়ায় অনূদিত হয়েছিল। দুটি ভাষার সংস্করণে স্বল্পস্থায়ী "ইয়োরমুম" পাতাও অন্তর্ভুক্ত ছিল। উইকিউপাত্তেও একটি ভুক্তি তৈরী করা হয়েছিল। ২০১২ সালে ম্যাথিউ ম্যাকক্রোমিক তার নাস্তিক্যবাদ নিয়ে লিখিত এথিজম অ্যান্ড দ্য কেস এগেইনস্ট ক্রাইস্ট বইয়ের দশম অধ্যায়ে "ইতিহাসের আনুকূল্যের বাইরে চলে যাওয়া ৫০০ ধর্ম ও দেবতার তালিকা"তে অনেকটা যাচাই না করে জার'এডো ওয়েন্স অন্তর্ভূক্ত করেছিলেন।
আবিষ্কার
প্রতারণামূলক নিবন্ধটি ইংরেজি উইকিপিডিয়ায় নয় বছর, নয় মাস এবং তিন দিন বিদ্যমান ছিল। ২০০৫ সালের সেপ্টেম্বরে সাংবাদিক জন সিজেনথ্যালারের ভুয়া জীবনী নিবন্ধ শনাক্তের পরপর নতুন নিবন্ধ তৈরি শুধু নিবন্ধিত ব্যবহারকারীদের জন্য সীমাবদ্ধ ছিল। এরফলে নতুন ভুয়া নিবন্ধ রচনা আরো কঠিন হলেও, (বিশেষত কম-প্রচারিত হওয়া) বিদ্যমান প্রতারণামূলক নিবন্ধগুলি নিয়মিত টহল/পর্যবেক্ষণ এড়িয়ে টিকে থাকতে পারে।
২০০৯ সালে, নিবন্ধটি তথ্যসূত্রের অভাবসহ "একাধিক সমস্যা" শ্রেণীবিভাগের সাথে ট্যাগ করা হয়েছিল। ২০১৪ সালের নভেম্বর নিবন্ধটিকে সম্ভাব্য প্রতারণা হিসাবে চিহ্নিত করা হয়েছিল। ২০১৫ সালের ১ মার্চ অপসারণের জন্য প্রস্তাব করা হয়েছিল এবং দু'দিন পরে একজন প্রশাসক এটি অপসারণ করেছিলেন। উইকিপিডিয়ার সমালোচক ওয়েবসাইট উইকিপিডিওক্রেসি, ২০১৫ সালের ১৫ মার্চ এই প্রতারণামূলক নিবন্ধ সম্পর্কে প্রতিবেদন প্রকাশ করে, সবার নজরে আসার পর সাধারণ সংবাদ মাধ্যমের ওয়েবসাইটে এ ঘটনার আরো প্রচারিত হয়েছিল।
অঙ্কিত তিওয়ারি
অঙ্কিত তিওয়ারি (জন্ম ৭ ডিসেম্বর ১৯৮৬) হলেন একজন ভারতীয় নেপথ্য সঙ্গীতশিল্পী, সঙ্গীত পরিচালক ও সুরকার। তিনি বিজ্ঞাপনের জিঙ্গেল ও টেলিভিশন অনুষ্ঠানের আবহ সঙ্গীতের মধ্য দিয়ে তার কর্মজীবন শুরু করেন। পরবর্তী কালে তিনি দো দুনি চার (২০১০) ও সাহেব, বিবি অউর গ্যাংস্টার (২০১১) চলচ্চিত্রের সুরারোপের মধ্য দিয়ে চলচ্চিত্রে কাজ শুরু করেন।
২০১৩ সালে তিনি শ্রেষ্ঠ সঙ্গীত পরিচালক ও শ্রেষ্ঠ পুরুষ নেপথ্য কণ্ঠশিল্পী বিভাগে ফিল্মফেয়ার পুরস্কারের মনোনয়ন লাভ করেন এবং সঙ্গীত পরিচালক বিভাগে পুরস্কৃত হন। ২০১৪ সালে তিনি মোহিত সুরির এক ভিলেন চলচ্চিত্রে "গালিয়াঁ" গানটির সুর করেন এবং গানটিতে কণ্ঠ দেন। গানটির জন্য তিনি শ্রেষ্ঠ সঙ্গীত পরিচালক ও শ্রেষ্ঠ পুরুষ নেপথ্য কণ্ঠশিল্পী বিভাগে ফিল্মফেয়ার পুরস্কারের মনোনয়ন লাভ করেন এবং নেপথ্য কণ্ঠশিল্পী বিভাগে পুরস্কার লাভ করেন।
প্রারম্ভিক জীবন
অঙ্কিত তিওয়ারি ১৯৮৬ সালের ৭ই ডিসেম্বর উত্তর প্রদেশের কানপুরে জন্মগ্রহণ করেন। তার পিতামাতার "রাজু সুমন অ্যান্ড পার্টি" নামে কানপুরে একটি সঙ্গীত দল রয়েছে, যারা ধর্মীয় গান পরিবেশনা করে থাকেন। তার মা ভক্তিমূলক গানের গায়িকা। তার পিতামাতার ইচ্ছা ছিল প্রথমে তার লেখাপড়া সমাপ্ত করা, কিন্তু সঙ্গীতের প্রতি তার অনুরাগের কারণে তারা তাকে পেশাদারি প্রশিক্ষণ প্রদান করেন। তিনি বিনোদ কুমার দ্বিবেদীর নিকট ধ্রুপদী সঙ্গীতের তালিম নেন এবং পরে পিয়ানো, ধ্রুপদ ও পশ্চিমা ধারার গানের প্রশিক্ষণ নেন। তিনি সে সময়ে একাধিক স্থানীয় সঙ্গীত প্রতিযোগিতায় বিজয়ী হন।
কর্মজীবন
২০১২ সালে অঙ্কিত তিওয়ারি মহেশ ভাট এবং আশিকি ২ চলচ্চিত্রের পরিচালক মোহিত সুরির নিকট "সুন রাহা হ্যায়" শীর্ষক গানটি বর্ণনা করেন। ২০১৩ সালে গানটি তার কণ্ঠে রেকর্ড করা হয় এবং শ্রেয়া ঘোষাল গানটির নারী সংস্করণে কণ্ঠ দেন। তিনি গানটির জন্য বিপুল সমাদৃত হন এবং একাধিক পুরস্কার ও মনোনয়ন লাভ করেন। এই গানটির জন্য তিনি মিথুন শর্মা ও জিৎ গাঙ্গুলীর সাথে যৌথভাবে তার প্রথম শ্রেষ্ঠ সঙ্গীত পরিচালক বিভাগে ফিল্মফেয়ার পুরস্কার অর্জন করেন। এছাড়া তারা যৌথভাবে শ্রেষ্ঠ সঙ্গীত পরিচালক বিভাগে আইফা পুরস্কার ও জি সিনে পুরস্কারও অর্জন করেন। সঙ্গীত পরিচালনা ছাড়াও তিনি এই গানে কণ্ঠ দিয়ে শ্রেষ্ঠ পুরুষ নেপথ্য কণ্ঠশিল্পী বিভাগে আরেকটি ফিল্মফেয়ার পুরস্কারের মনোনয়ন লাভ করেন। একই বছর তিনি সচিন গুপ্তর সুরে ইশাক চলচ্চিত্রের "আগ কা দরিয়া" গানে কণ্ঠ দেন। এটি অন্য কোন সুরকারের সুরে গাওয়া তার প্রথম গান।
২০১৪ সালে তার সবচেয়ে সফল গান হল মোহিত সুরির এক ভিলেন চলচ্চিত্রের "গালিয়াঁ"। তিনি নিজেই গানটির সুর করেন এবং গানটিতে কণ্ঠ দেন। গানটি সমালোচনামূলক এবং বাণিজ্যিকভাবে সফলতা লাভ করে। কইমই-এর মোহর বসু গানটি "এটি এই অ্যালবামের সবচেয়ে আকর্ষণীয় গান" হিসেবে উল্লেখ করে বলেন, "তিওয়ারির সঙ্গীতায়োজন ও কণ্ঠ গানটিতে প্রয়োজনীয় সূক্ষ্মতা যোগ করেছে এবং তিনি যা তৈরি করেছেন তা সত্যই অসাধারণ!"। গানটির জন্য তিনি শ্রেষ্ঠ পুরুষ নেপথ্য কণ্ঠশিল্পী বিভাগে ফিল্মফেয়ার, স্টার গিল্ড ও স্টারডাস্ট পুরস্কার লাভ করেন। এছাড়া তিনি শ্রেষ্ঠ সঙ্গীত পরিচালক বিভাগে তার দ্বিতীয় ফিল্মফেয়ার পুরস্কারের মনোনয়ন লাভ করেন। একই বছর তিনি অর্জুন জন্যের সুরকৃত দিল রঙ্গিলা চলচ্চিত্রের "নিল্লু নিল্লু" গানে কণ্ঠ দেন। এটি তার গাওয়া প্রথম কন্নড় ভাষার চলচ্চিত্রের গান।
ব্যক্তিগত জীবন
অঙ্কিত তিওয়ারি ২০১৮ সালের ২৩শে ফেব্রুয়ারি কানপুরে হিন্দু রীতি মোতাবেক পল্লবী শুকলাকে বিয়ে করেন। অঙ্কিতের দাদীর পছন্দে তারা একে অপরের সাথে সাক্ষাৎ করেন এবং পারিবারিকভাবে তাদের বিয়ে ঠিক হয়। ২০১৮ সালের ২৮শে ডিসেম্বর তাদের কন্যা সন্তানের জন্ম হয়।
নওরোজ কিতাবিস্তান
নওরোজ কিতাবিস্তান একটি বাংলাদেশি প্রকাশনা সংস্থা। বাঙালি শিশুসাহিত্যিক মোহাম্মদ নাসির আলী ও তার বন্ধু আইনুল হক খান ১৯৪৮-৪৯ সালে এটি গড়ে তোলেন। প্রকাশনীর নামকরণ করেন কবি কাজী নজরুল ইসলাম। সাহিত্য, বিজ্ঞান, রাজনীতি, মুক্তিযুদ্ধ প্রভৃতি বিষয়ে অনেক গুরুত্বপূর্ণ বই এখানে প্রকাশিত হয়েছে।
জাঘলুল এল-নাগার
জাঘলুল এল-নাগার (زغلول النجار) তার পুরো নাম জাঘলুল রাঘেব মোহাম্মদ আল নাগার। তিনি একজন মিশরীয় ভূতত্ত্ববিদ, মুসলিম পণ্ডিত এবং লেখক। এল-নাগারের বইয়ের মূল বিষয়বস্তু ছিল কুরআনে বিজ্ঞান। তিনি নিজের শিক্ষাজীবন শেষ করে মিশরের কায়রোতে ইসলাম বিষয়ক সুপ্রীম কাউন্সিল বৈজ্ঞানিক ধারণা কমিটির কুরআন বিষয়ক চেয়ারম্যান হন।
ব্যক্তিগত জীবন
তিনি কায়রো বিশ্ববিদ্যালয় থেকে স্নাতক ডিগ্রি লাভ করেন। ১৯৬৩ সালে যুক্তরাজ্যের ওয়েলস বিশ্ববিদ্যালয় থেকে ভূতত্ত্বে তার পিএইচডি ডিগ্রি অর্জন করেন। এল-নাগার ইসলামি একাডেমি অফ সায়েন্সেস (১৯৮৮), মিশরের জিওলজিক্যাল সোসাইটি এবং আমেরিকান অ্যাসোসিয়েশন অফ পেট্রোলিয়াম জিওলজিস্ট, টালসা, ওকলাহোমার একজন নির্বাচিত ফেলো। ছাত্রজীবনে রাজনৈতিক সক্রিয়তা ও বিশ্বাসের কারণে তিনি কারাবরণ করেন। তিনি মিশরের ধর্মনিরপেক্ষ রাজনীতি প্রতিষ্ঠার ক্ষেত্রে গুরুতর হুমকি হিসেবে বিবেচিত হন। ১৯৬০-এর দশকের শুরুর দিকে তিনি মিশর থেকে নির্বাসিত হন এবং ১৯৭০ সালে দেশে ফিরে যেতে সক্ষম হন।
পেশা
এল-নাগার ২০০৩ সালে কুরআনে পাহাড়ের ভূতাত্ত্বিক ধারণা নামে একটি বই লেখেন। এটি নিউ ভিশন প্রকাশনী দ্বারা প্রকাশিত হয়। সে সময় এল-নাগার সৌদি আরবের ধাহরানের কিং ফাহাদ পেট্রোলিয়াম এবং খনিজ বিশ্ববিদ্যালয়ের ভূতত্ত্বের চেয়ারম্যান ছিলেন। এই বইটি মোটামুটি ভাল বিক্রি হয়। তখন এল-নাগার শিক্ষাদান ছেড়ে দিয়ে কুরআনের বৈজ্ঞানিক ধারণা কমিটির চেয়ারম্যান হন।
এল-নাগার ১৫০ টিরও বেশি বৈজ্ঞানিক অধ্যয়ন এবং নিবন্ধ প্রকাশ করেছে, যার কোনোটিই পিয়ার রিভিউ করা হয়নি। এই বইগুলোর মধ্যে বেশিরভাগই কুরআনে বৈজ্ঞানিক অলৌকিক ঘটনার ওপর লিখিত।
বিতর্কিত দাবি এবং ধর্ম
নাগগার বলেছিলেন যে আমেরিকার শক্তি শেষ পর্যন্ত শেষ হয়ে যাবে।
জাঘলুল এল-নাগার উটের মূত্রকে ক্যান্সারের প্রতিষেধক হিসেবে দাবি করেছিলেন।
তিনি ৯/১১ হামলার ষড়যন্ত্রে জড়িত ছিলেন এবং এ বিষয়ে কাতারের ইমাম মুহাম্মদ ইবনে আবদুল-ওয়াহাব মসজিদে দুবার বক্তৃতা করেন।
চাঁদের বিভাজন
নাগগার ২০০৪ সালে দাবি করেছিল যে ১৯৭৮ সালে নাসা একটি টেলিভিশন প্রোগ্রামে চাঁদের বিভক্তির বিষয়টি নিশ্চিত করে।
পুনম সিনহা
পুনম সিনহা (অথবা চন্ডিরামানী) (জন্ম: ৩ নভেম্বর ১৯৪৯) হলেন একজন ভারতীয় অভিনেত্রী এবং ফ্যাশন মডেল। তিনি তার ক্যারিয়ারের শুরুর দিকে, কোমল নামে হিন্দি চলচ্চিত্রে অভিনয় করেছিলেন। তিনি ১৯৬৮ সালে আয়োজিত "মিস ইয়াং ইন্ডিয়া" জয়লাভ করেছেন। তিনি হিন্দি চলচ্চিত্রতে পার্শ্ব ভূমিকায় অভিনয়ের পাশাপাশি দুটি চলচ্চিত্রের প্রযোজক ছিলেন।
প্রারম্ভিক জীবন
পুনম হায়দ্রাবাদের একটি সিন্ধি পরিবারে জন্মগ্রহণ করেন।
ক্যারিয়ার
জিগরি দোস্ত, দিল দিওয়ানার মতো চলচ্চিত্রে তিনি কোমল নামে নিজেকে উপস্থাপন করেছিলেন। ১৯৭৩ সালে মুক্তিপ্রাপ্ত সবক চলচ্চিত্রে তিনি শত্রুঘ্ন সিনহা র বিপরীতে অভিনয় করেছিলেন।
এই দুইজন পরবর্তীতে ১৯৮০ সালে বিবাহ বন্ধনে আবদ্ধ হন। চলচ্চিত্রে অভিনয়ের পূর্বে, দুইজন সর্বপ্রথম ভ্রমণকালে একটি ট্রেনের ভবনে সাক্ষাৎ করেছিলেন। বিয়ের পর, তিনি মূলত তার সন্তানদের লালনপালন করার জন্য তার অভিনয় পেশা ছেড়ে দেন। ত্রিশ বছরের দীর্ঘতম বিরতির পর, তিনি ২০০৮ সালে মুক্তিপ্রাপ্ত চলচ্চিত্র জোধা আকবরে অভিনয় করেন, যেখানে তিনি হামিদা বানু বেগম চরিত্রে অভিনয় করেছিলেন। মোলিকা হামিদা বানু বেগম - সম্রাট আকবরের মা, হৃত্বিক রোশন দ্বারা পরিচালিত, চলচ্চিত্র পরিচালক আশুতোষ গোয়ারিকের পরিচালিত।
ব্যক্তিগত জীবন
১৯৮০ সালে, তিনি অভিনেতা-রাজনীতিবিদ শত্রুঘ্ন সিনহা কে বিয়ে করেন। তাদের দুই ছেলে, অভিনেতা লাভ সিনহা এবং কুশ সিনহা এবং এক কন্যা বলিউড অভিনেত্রী সোনাক্ষী সিনহা রয়েছে।
হয়বতনগর এ ইউ কামিল মাদ্রাসা
হয়বতনগর আনওয়ারুল উলুম (এ ইউ) কামিল মাদরাসা, কিশোরগঞ্জ ঢাকা বিভাগের কিশোরগঞ্জ জেলার সদর উপজেলার একটি প্রাচীন আলিয়া মাদ্রাসা। এই মাদ্রাসাটি ১৯৩৪ সালে প্রতিষ্ঠিত হয়েছিলো, যা বর্তমানে কিশোরগঞ্জ জেলার একটি ঐতিহ্যবাহী ইসলামী শিক্ষাপ্রতিষ্ঠানে পরিণত হয়েছে। জাতীয় শিক্ষা সপ্তাহ ২০০২ এ শ্রেষ্ঠ শিক্ষাপ্রতিষ্ঠান হিসেবে স্বীকৃতি লাভ করে। বর্তমানে এই মাদ্রাসার অধ্যক্ষ হলেন মোহাম্মদ আজিজুল হক।
ইতিহাস
মাওলানা সৈয়দ মুসলেহ উদ্দিনের সপ্নে মুহাম্মাদের নির্দেশনা পায় এইস্থানে একটি মাদ্রাসা নির্মানের, এরপর তিনি হয়বতনগর দেওয়ান বাড়ীর সৈয়দ রাজী উল্লাহর বাংলাঘরে মাদ্রাসা নির্মানের উদ্যোগ গ্রহণ করেন। ১৯৩৪ খ্রিস্টাব্দের ১ মার্চ একটি চাটাইয়ের উপর আনোয়ার শাহ কাশ্মীরি র নামে হয়বতনগর আনওয়ারুল উলুম আলিয়া মাদরাসার কাজ আরম্ভ হয়। এরপর সৈয়দ মাজহারুল হকের ওয়াকফকৃত ১৭ শতাংশ জমির উপর সৈয়দ হামিদুল হক সাহেবের দেওয়া ছনের ঘরে বর্তমান জায়গায় মাদরাসা চালু করা হয়।
শিক্ষা কার্যক্রম
হয়বতনগর এ.ইউ কামিল মাদরাসাটিতে কামিল স্নাতকোত্তর পর্যায়ে তিনটি বিভাগ চালু রয়েছে। মাদ্রাসাটিতে দাখিল থেকে শুরু করে সর্বোচ্চ পর্যায় কামিল শ্রেণী পর্যন্ত পাঠদান করা হয়।
১। কামিল হাদিস
২। কামিল ফিকহ
৩। কামিল তাফসির
এছাড়াও ফাযিল স্নাতক পর্যায়ে পাস কোর্স ছাড়াও ফাযিল স্নাতক সম্মান পর্যায়ে আল-কোরআন এন্ড ইসলামিক স্টাডিজ বিষয়ে অনার্স কোর্স চালূ আছে। এইচ.এস.সি সমমান আলিম পর্যায়ে দুটি বিভাগ চালু আছে-সাধারণ ও বিজ্ঞান। এস.এস.সি সমমান দাখিল পর্যায়ে তিনটি বিভাগ চালু রয়েছে-সাধারণ, বিজ্ঞান ও মুজাব্বিদ।
সহশিক্ষা কার্যক্রম
(ক) আন্ত কলেজ পর্যায়ে বিতর্ক ও সাধারণ জ্ঞান প্রতিযোগিতায় জেলা পর্যায়ে বিজয়ী হয়ে অঞ্চলে অংশগ্রহণ।
(খ) ক্বেরাত, হামদ, নাত প্রতিযোগিতায় উপজেলা, জেলা, অঞ্চল, বিভাগীয় পর্যায়ে বিজয়ী হয়ে জাতীয় পর্যায়ে পুরস্কারপ্রাপ্ত।
(ঘ) বিভিন্ন জাতীয় দিবস যেমন-বিজয় দিবস, স্বাধীনতা দিবসের কুচকাওয়াজে অংশগ্রহণ করে শিক্ষার্থীরা বিভিন্ন সময় ১ম, ২য় ও ৩য় স্থান এবং প্রদর্শন ও পুরস্কার লাভ করে।
উল্লেখযোগ্য ব্যক্তিবর্গ
হয়বতনগর এ ইউ কামিল মাদরাসা উল্লেখযোগ্য ব্যক্তিবর্গ:
বা লাই নদী
বা লাই নদী ( Sông Ba Lai  ) ভিয়েতনামের মেকং ডেল্টা অঞ্চলের বেন ট্রে প্রদেশের একটি নদী, যা আন হোয়া দ্বীপ এবং বাও দ্বীপের মধ্য দিয়ে প্রবাহিত। এটি ফু দুক এবং তান ফু কমিউনসের সীমানায় অবস্থিত তিয়েন নদীর একটি সরাসরি উপনদী। ২০ শতকের শুরুর দিকে, তিয়েন নদীর গতি প্রবাহ কমতে শুরু করে। বা লাই নদীর পানির উৎস এখন মূলত মাই থো নদী থেকে আসে। বা লাই নদীও ছোট হয়ে আসছে এবং বা লাই মোহনা এখন পলিতে ভরাট হয়ে অবরুদ্ধ হয়ে পড়েছে। ২০০২ সালে, নোনা জলের অনুপ্রবেশ বন্ধ করতে এবং বেন ট্রিতে ১০০,০০০ হেক্টর কৃষিজমির জন্য মিষ্টি জল সংরক্ষণ  করার জন্য এই নদীতে একটি সেচ বাঁধ তৈরি করা হয়েছিল।
ইলেকট্রনিক অ্যাকাউন্টিং
ই-অ্যাকাউন্টিং (বা অনলাইন অ্যাকাউন্টিং) হল ব্যবসায়িক অ্যাকাউন্টিং ফাংশনে অনলাইন এবং ইন্টারনেট প্রযুক্তির প্রয়োগ। প্রচলিত মেইলের একটি ইলেকট্রনিক সংস্করণ ই-মেইলের মতো, ই-অ্যাকাউন্টিং হল বৈধ অ্যাকাউন্টিং এবং ট্রেসযোগ্য অ্যাকাউন্টিং প্রক্রিয়াগুলির "ইলেক্ট্রনিক সক্ষমতা" যা ঐতিহ্যগতভাবে ম্যানুয়াল এবং কাগজ-ভিত্তিক ছিল।
ই-অ্যাকাউন্টিং-এর মধ্যে নিয়মিত অ্যাকাউন্টিং ফাংশন, অ্যাকাউন্টিং গবেষণা এবং বিভিন্ন ইন্টারনেট-ভিত্তিক বা কম্পিউটার-ভিত্তিক অ্যাকাউন্টিং টুল, যেমন ডিজিটাল টুল কিট, বিভিন্ন ইন্টারনেট রিসোর্স, আন্তর্জাতিক ওয়েব-ভিত্তিক উপকরণ, ইনস্টিটিউট এবং কোম্পানির ডাটাবেসের মাধ্যমে অ্যাকাউন্টিং প্রশিক্ষণ এবং শিক্ষা জড়িত থাকে। যেগুলি ইন্টারনেট ভিত্তিক, ওয়েব লিঙ্ক, ইন্টারনেট ভিত্তিক অ্যাকাউন্টিং সফ্টওয়্যার এবং ইলেকট্রনিক আর্থিক স্প্রেডশীট টুলস দক্ষ সিদ্ধান্ত গ্রহণের জন্য।
একটি ওয়েব অ্যাপ্লিকেশনের মাধ্যমে অনলাইন অ্যাকাউন্টিং সাধারণত একটি সাধারণ মাসিক চার্জ এবং শূন্য-প্রশাসন পদ্ধতির উপর ভিত্তি করে ব্যবসায়গুলিকে মূল কার্যক্রমগুলিতে মনোনিবেশ করতে এবং ঐতিহ্যগত অ্যাকাউন্টিং সফ্টওয়্যার যেমন ইনস্টলেশন, আপগ্রেড, ডেটা ফাইল আদান প্রদান, ব্যাকআপ এবং বিপর্যয়ের মতো লুকানো খরচগুলি এড়াতে সহায়তা করে। পুনরুদ্ধার
ইলেকট্রনিক অ্যাকাউন্টিংয়ের সঠিক সংজ্ঞা নেই, তবে এটি কম্পিউটিং এবং নেটওয়ার্কিং প্রযুক্তির কারণে অ্যাকাউন্টিংয়ের পরিবর্তনগুলিকে বোঝায়। বেশিরভাগ ইলেকট্রনিক অ্যাকাউন্টিং পরিষেবাগুলি একটি পরিষেবা হিসাবে সফ্টওয়্যার হিসাবে দেওয়া হয়
খুরশীদ ইকবাল
খুরশীদ ইকবাল (Khurshid Eqbal); (জন্ম: মার্চ ১৪, ১৯৬২) হলেন একজন ভারতীয় উর্দু কবি, লেখক এবং শিক্ষাবিদ। তিনি কবিতা এবং গদ্য সহ বহু বই লিখেছেন। তিনি তার সাহিত্য অবদানের জন্য হাওড়া লেখক এসোসিয়েশন অ্যাওয়ার্ড পেয়েছেন।
প্রাথমিক জীবন
ইকবাল ভারতের কলকাতা শহরে মার্চ ১৪, ১৬৯২ সালে জন্মগ্রহণ করেন। তিনি ১৯৭৯ সালে জগতদল চশমা-ই-রহমত হাই স্কুল থেকে তার মাধ্যমিক শিক্ষালাভ করেন এবং ১৯৮২ সালে ঋষি বঙ্কিমচন্দ্র কলেজ, নইহারটি, পশ্চিমবঙ্গ থেকে স্নাতক সম্পন্ন করেন। তিনি কৃষিতে ১৯৮৪ সালে কলকাতা বিশ্ববিদ্যালয় থেকে প্ল্যান্ট শারীরবিদ্যার বিজ্ঞান মাস্টার ডিগ্রী অর্জন করেন। ১৯৮৭ সালে তিনি আঞ্জুমান উচ্চ বিদ্যালয়, ব্যারাকপুর একটি জৈব বিজ্ঞানের শিক্ষক হিসাবে এবং একই ইন্সটিটিউটে প্রধান শিক্ষক হিসেবে কর্মরত আগস্ট ২০০৭ থেকে তার কর্মজীবন শুরু করেন।
কর্মজীবন
ইকবাল তার কর্মজীবনে বহু সংখ্যক বই লিখেছেন। তিনি বিশ্বের প্রথম অনলাইন উর্দু মাসিক পত্রিকা যা মহানামা কাইনাত এর একজন সম্পাদক হিসেবে কাজ করেছেন। এবং জানুয়ারি ২০০১ সাল থেকে পত্রিকাটি নিয়মিত প্রকাশ করা হয়।
শঙ্খনিধি হাউজ
শঙ্খনিধি হাউজ বা শঙ্খনিধি মন্দির পুরান ঢাকার টিপু সুলতান রোডে অবস্থিত একটি শতবর্ষী পুরাতন ভবন। এই ভবনটি প্রত্নতত্ত্ব অধিদপ্তরের ঐতিহ্যবাহী ৩২ টি ভবনের তালিকা এবং ঢাকা সিটি কর্পোরেশন ও রাজধানী উন্নয়ন কর্তৃপক্ষ এর ৯৩ টি ঐতিহাসিক নান্দনিক ভবনের তালিকার অন্তর্ভুক্ত।
ইতিহাস
বিশ শতকের শুরুর দিকে লালমোহন সাহা বণিক, ভজহরি সাহা বণিক ও গৌর নিতাই সাহা বণিক ব্যাবসায় বেশ উন্নতি লাভ করেন। বিত্তশালী হওয়ার পর তারা বণিক উপাধি বর্জন করে ‘শঙ্খনিধি’ (শঙ্খের বাহক) উপাধি গ্রহণ করেন। ১৯২০-১৯২৬ সালের দিকে তারা ঢাকার কিছু ভূসম্পত্তির মালিক হন এবং সেখানে কিছু ভবন নির্মিত হয়। ঢাকার টিপু সুলতান রোড থেকে ওয়ারীর র‍্যাংকিন স্ট্রিট পর্যন্ত বিভিন্ন স্থানে এই ভবনগুলো গড়ে ওঠে। বণিক ভ্রাতৃত্রয়ের মধ্যে লালমোহন সাহা ১৯২১ সালে শঙ্খনিধি হাউস নির্মাণ করেন।
১৯৭১ সালে বাংলাদেশের মুক্তিযুদ্ধের সময় ভবনের হিন্দু অধিবাসীগণ ভারতে চলে যায় এবং ভবনটি ভূমি মন্ত্রণালয়ের অধিকারে আসে। এটি দেবোত্তর সম্পত্তির অন্তর্গত ও এই সংক্রান্ত যাবতীয় প্রমাণ‌ও ভূমি দফতরে সংরক্ষিত থাকা সত্ত্বেও মন্ত্রণালয় ভবনটি অযৌক্তিকভাবে ব্যক্তি মালিকানায় হস্তান্তর করে। ১৯৮০ সালে শঙ্খনিধি হাউস প্রত্নতত্ত্ব অধিদপ্তরের তালিকায় অন্তর্ভুক্ত হয়। ১৯৯১ সালে শঙ্খনিধি হাউসের একাংশ ও নাচঘর ভেঙে ফেলা হয়।
স্থাপত্যশৈলী
শঙ্খনিধি হাউস একটি দ্বিতল ভবন। এতে গোথিক-ইন্ডিয়ান ও ইন্দো-সারাসিন রীতির প্রভাব দেখা যায়। এর সম্মুখভাগে একটি কারুকাজ করা সুদৃশ্য ফটক রয়েছে। কেন্দ্রে রয়েছে ষড়ভুজাকৃতি স্তম্ভ। ভবনের দুইপাশে তিনটি করে প্রবেশ পথ বিদ্যমান। দেয়ালের পলেস্তারায় দৃষ্টিনন্দন লতাপাতা ও ফুলের নকশা নজর কাড়ে। ভবনের উত্তরদিকে রয়েছে একটি মন্দির।
বর্তমান অবস্থা
বর্তমানে শঙ্খনিধি হাউস অরক্ষিত অবস্থায় দখলদারদের কবলে পড়ে নিজের জৌলুস হারিয়ে কোনোমতে টিকে আছে। দখলদারদের কেউ কেউ গ্যারেজ ও দোকানপাট বসিয়েছে, কেউ বা সপরিবারে বসবাস করছে। ২০১১ সালের ডিসেম্বরে দখলদাররা উত্তরদিকের মন্দির ভাঙতে শুরু করে এবং দোতলার ছাদ সম্পূর্ণ ভেঙে ফেলে। বর্তমানে (সেপ্টেম্বর ২০১৬) মন্দিরের দরজা তালাবদ্ধ অবস্থায় দেখতে পাওয়া যায়।
দূর্গাপুজায় বাঁধা
প্রায় ৫০০ বৎসরের পুরাতন ঢাকার ৩৮ নং, টিপু সুলতান রোড লালমোহন সাহা ষ্ট্রীট ( ঠাকুর বাড়ী ) ওয়ারীর শঙ্খনিধি হাউসের  শ্রী শ্রী রাধাগোবিন্দ জিঁউ মন্দির বা শঙ্খনিধি  মন্দিরটিতে রাধাগোবিন্দ জিউর‌ পূজা করা হত । ১১ অক্টোবর, ২০২১ শঙ্খনিধি মন্দির কমিটি শঙ্খনিধি হাউসে সকালে শারদীয় দূর্গাপূজা গেলে জবরদখলকারী মুসলিমরা বাঁধা  দেয় । ফলে ষষ্ঠীতে  মন্দিরে প্রতিমা নিয়ে প্রবেশ সম্ভব হয় না । ঘটনাস্থলে ‌পুলিশ এসে হিন্দুদের উপরে  লাঠিচার্জ করে । এক পর্যায়ে মারাত্মক আহত করা হয় বাংলাদেশ হিন্দু পরিষদের সাজন মিশ্রকে। মহিলাদের ওপরেও আঘাত করা হয় । প্রতিমা নিয়ে সারাদিন রাস্তায় বসে থাকার পরেও প্রতিমা নিয়ে মন্দিরে প্রবেশ করতে পারেন না হিন্দুরা। হিন্দুরা তাই রাস্তাতেই প্রতিমা স্থাপন করে পুজো করার প্রস্তুতি নেয় ।  এরপর বাংলাদেশ জাতীয় হিন্দু মহাজোটের মহাসচিব অ্যাডভোকেট গোবিন্দচন্দ্র প্রামাণিক  সেখানে  আসেন  । তিনি হিন্দুদের পুজোয় বাধা ও পুলিশের ভূমিকার তীব্র নিন্দা করেন । হিন্দুদের প্রতিবাদে বাধ্য হয়ে সোমবার রাতে  পুলিশ  ওয়ারির টিপু সুলতান রোডে বলদা গার্ডেনের পাশে রাস্তার উপরে পুজো করার অনুমতি দেয়। এই ঘটনায় আওয়ামি লিগের স্থানীয় সাংসদ এবং প্রশাসনের প্রতিনিধিরা শঙ্খনিধি মন্দিরের দেবোত্তর সম্পত্তির উপর অবৈধ লিজ বাতিল‌, মন্দির থেকে অবৈধ ‌জবরদখলকারীদের উচ্ছেদ‌ ও ঐতিহাসিক মন্দিরটি পুনরায় চালুর আশ্বাস দেয়। এতে জাতীয় হিন্দু মহাজোট সন্তোষ প্রকাশ করে ।
আবু বারকাত আতাউর গণী খান চৌধুরী
আবু বারকাত আতাউর গণি খান চৌধুরী (১ নভেম্বর ১৯২৭ - ১৪ এপ্রিল ২০০৬) ছিলেন একজন ভারতীয় রাজনৈতিক ব্যক্তিত্ব যিনি মালদা লোকসভা কেন্দ্র থেকে ভারতের জাতীয় কংগ্রেসের প্রার্থী হিসাবে ১৯৮০ খ্রিষ্টাব্দ থেকে ২০০৬ খ্রিষ্টাব্দ পর্য্যন্ত ভারতীয় সংসদের সদস্য নির্বাচিত হন। তার আগে তিনি পশ্চিমবঙ্গ রাজ্য সরকারের সেচ ও শক্তি দপ্তরের মন্ত্রী ছিলেন।
বংশ পরিচয়
গণি খান চৌধুরীর পরিবারের অন্যান্য অনেক সদস্যই রাজনীতির সাথে জড়িত। তার ভাই আবু হাসেম খান চৌধুরী ভারতের জাতীয় কংগ্রেস দলের একজন নেতা এবং মালদহ দক্ষিণ লোকসভা কেন্দ্রের সাংসদ।
তার আরেক ভাই আবু নাসের খান চৌধুরী সুজাপুর বিধানসভা কেন্দ্রের বিধায়ক ছিলেন এবং তিনি পশ্চিমবঙ্গ সরকারের বিজ্ঞান ও প্রযুক্তি দপ্তরের মন্ত্রীত্বও সামলেছেন। ২০১৫ সালে তিনি কংগ্রেস ছেড়ে সর্বভারতীয় তৃণমূল কংগ্রেস দলে যোগ দেন।
গণি খান চৌধুরীর ছোট বোন রুবি নুর সুজাপুর বিধানসভা কেন্দ্র থেকে বিধায়ক নির্বাচিত হয়েছিলেন।
তার ভাইপো ইশা খান চৌধুরীও (আবু নাসের খানের পুত্র) ২০১৬ থেকে ২০২১ পর্যন্ত সুজাপুর বিধানসভা কেন্দ্রের বিধায়ক ছিলেন এবং ২০১১ থেকে ২০১৬ পর্যন্ত তিনি বৈষ্ণবনগর বিধানসভা কেন্দ্র থেকে পশ্চিমবঙ্গ বিধানসভার সদস্য ছিলেন।
গণি খানের ভাগ্নি মৌসম নুর (রুবী নূরের কন্যা) ২০০৯ থেকে ২০১৯ সাল পর্যন্ত মালদহ উত্তর লোকসভা কেন্দ্রের সাংসদ ছিলেন। তিনি বর্তমানে রাজ্যসভার সাংসদ।
মিরিয়াম ফ্রঁসোয়া
মিরিয়াম ফ্রঁসোয়া (Myriam Francois জন্মনাম এমিলি ফ্রঁসোয়া Emilie François; 1983) একজন ফরাসী-ব্রিটিশ লেখিকা, ব্রডকাস্টার এবং ইসলাম, ফ্রান্স ও মধ্যপ্রাচ্য বিষয়ক বিশ্লেষক। তিনি বিবিসি, আলজাজীরা, New Statesman online, Middle East Eye ইত্যাদির জন্য লেখেন বা উপস্থাপনা করেন।
কর্মজীবন
মিরিয়াম ফ্রঁসোয়া একজন ফ্রিল্যান্স সাংবাদিক। তিনি 2016 সনে BBC1 এর জন্য "The Muslim Pound" (July 2015) উপস্থাপনা করেন। 2015সনে BBC1 এর জন্য Srebrenica massacre|genocide at Srebrenica (2015) ডকুমেন্টারি উপস্থাপনা করেন। ডকুমেন্টারি Santford Saint Martin awardিএর জন্য মনোনীত হয়। তিনি Al Jazeeraর Head to Head এর প্রযোজক (2013–pবর্তমান)।
তারলেখা Guardian, Huffington Post', New Statesman, Your Middle East, Daily Telegraph, Salon,  Index on Censorship, F-Word  Emel (magazine)''. এ প্রকাশিত হয়। তিনি 2008–09 সময়ে Emel এর সহকারী সম্পাদক ছিলেন। ''
She has appeared on documentaries including Divine Women, presented by Bettany Hughes.
চলচ্চিত্র
সাবেক অভিনেত্রী, 12 বছর বয়সে Ang Leeর Sense and Sensibility (1995) চলচ্চিত্রে অভিনয় করেন। তিনি Paws (1997)চলচ্চিত্রে অভিনয় করেন।
বাংলাদেশে সফর
এতিম শিশুদের সাহায্যকারী Save an Orphan এনজিওর সাথে বাংলাদেশে সফর করেন।
ব্যক্তিগত জীবন
2003 সনে, 21 বছর বয়সে, কেমব্রিজ থেকে স্নাতক হবার পর মিরিয়াম ফ্রঁসোয়াে ইসলামে ধর্মান্তরিত হন।
আতিফ রউফ
আতিফ রউফ (عاطف رؤف; জন্ম: ৩ মার্চ, ১৯৬৪) পাঞ্জাবের লাহোর এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৯০-এর দশকের মাঝামাঝি সময়কালে অত্যন্ত সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর পাকিস্তানি ক্রিকেটে ইসলামাবাদ, লাহোর পাকিস্তান এগ্রিকালচার ডেভেলপমেন্ট ব্যাংক দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, মাঝে-মধ্যে ডানহাতে অফ ব্রেক বোলিংয়ে পারদর্শিতা দেখিয়েছেন তিনি।
খেলোয়াড়ী জীবন
১৯৮০-৮১ মৌসুম থেকে ২০০১-০২ মৌসুম পর্যন্ত আতিফ রউফের প্রথম-শ্রেণীর খেলোয়াড়ী জীবন চলমান ছিল।
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন আতিফ রউফ। ২৪ ফেব্রুয়ারি, ১৯৯৪ তারিখে ক্রাইস্টচার্চে স্বাগতিক নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। তাকে কোন ওডিআইয়ে অংশগ্রহণ করার সুযোগ দেয়া হয়নি।
১৯৯৪ সালে নিউজিল্যান্ডের বিপক্ষে একমাত্র টেস্টে অংশ নিয়ে ১৬ ও ৯ রান সংগ্রহ করতে পেরেছিলেন। পাকিস্তানি ক্রিকেটার ওয়াসিম রাজা ও রমিজ রাজা সম্পর্কে তার চাচাতো ভাই।
জিল-ই-রাম চোচরা
পণ্ডিত জিল-ই-রাম চোচরা একজন ভারতীয় রাজনীতিবিদ এবং ভারতীয় জাতীয় কংগ্রেসের সদস্য। চোচরা কার্ণাল জেলার আসন্ধ আসন থেকে হরিয়ানা বিধানসভার সদস্য নির্বাচিত হয়েছিলেন।
এতারো মাতসুদা
এতারো মাতসুদা (松田 詠太郎, Eitaro Matsuda; জন্ম: ২০ মে ২০০১) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের দ্বিতীয় স্তর জে২ লিগের ক্লাব আলবিরেক্স নিগাতার হয়ে আক্রমণভাগের খেলোয়াড় হিসেবে খেলেন।  তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় হিসেবে খেলেন।
২০১৮ সালে, এতারো জাপান অনূর্ধ্ব-১৭ দলের হয়ে জাপানের বয়সভিত্তিক পর্যায়ে অভিষেক করেছিলেন।
প্রারম্ভিক জীবন
এতারো মাতসুদা ২০০১ সালের ২০শে মে তারিখে জাপানের ইয়োকোহামায় জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
এতারো জাপান অনূর্ধ্ব-১৭ এবং জাপান অনূর্ধ্ব-১৮ দলের হয়ে খেলার মাধ্যমে জাপানের প্রতিনিধিত্ব করেছেন। জাপানের বয়সভিত্তিক দলের হয়ে তিনি প্রায় ২ বছরে ৫ ম্যাচে অংশগ্রহণ করে ১টি গোল করেছেন।
রঘুনাথ গোস্বামী
রঘুনাথ গোস্বামী  (১৩ জানুয়ারি ১৯৩১- ১৯ জানুয়ারি ১৯৯৫) একজন বিশিষ্ট শিল্পী, খ্যাতনামা ভারতীয় বাঙালি বুক ও গ্রাফিক ডিজাইনার। যদিও এটাই তার একমাত্র পরিচয় নয়। তিনি ছিলেন বহুমুখী প্রতিভার অধিকারী। রঘুনাথ ভারতের প্রথম পাপেট চলচ্চিত্র তৈরি করেন, যা শ্রেষ্ঠ শিশু চলচ্চিত্র হিসেবে প্রধানমন্ত্রীর স্বর্ণপদক পুরস্কার লাভ করে। রঘুনাথ বহু গ্রন্থের প্রচ্ছদও এঁকেছেন।
প্রাথমিক জীবন
১৯৩১ সালের ১৩ই জানুয়ারি হাওড়ার সাঁতরাগাছিতে মামারবাড়ি ভট্টাচার্য পরিবারে রঘুনাথ জন্মগ্রহণ করেন। রঘুনাথরা ছিলেন হুগলী জেলার শ্রীরামপুরের বিখ্যাত গোস্বামী পরিবারের বংশধর। পিতা উপেন্দ্রনাথ গোস্বামী মেধাবী ছাত্র ছিলেন। মা রাণীবালা দেবী ছিলেন গৃহবধূ। রঘুনাথের ছোটবেলা অতিবাহিত হয় মামার বাড়িতে। এরপর মামারবাড়ি ছেড়ে দক্ষিণ কলকাতার কালীঘাটে সদানন্দ রোডে চলে আসেন। কিছুদিন পর চলে যান উত্তর কলকাতার পাইকপাড়ায় রাণী হর্ষমুখী রোডে। এখানে আসার পর তিনি মহারাজা মণীন্দ্রচন্দ্র কলেজে আই.এ ক্লাশে ভর্তি হন, কিন্তু আর্থিক কারণে কলেজ ছেড়ে গ্রন্থ অলংকরণে মন দেন। এক বন্ধুর মামা শৈলেন্দ্রনাথ গঙ্গোপাধ্যায়-এর সংস্পর্শে এসে তিনি শিল্প-সংস্কৃতির প্রতি আকৃষ্ট হন।
জীবনাবসান
রঘুনাথ গোস্বামী ১৯৯৫ খ্রিস্টাব্দের ১৯ শে জানুয়ারি প্রয়াত হন। তাঁর স্ত্রী ছিলেন উমা গোস্বামী এবং পুত্র মঙ্গল গোস্বামী।
মিরিয়াম
মিরিয়ম হলেন হিব্রু বাইবেল বা বাইবেলের পুরাতন নিয়ম অনুসারে মিরিয়াম ছিলেন মোশির জ্যেষ্ঠ্য ভগিনী। তিনি মোশির চেয়ে সাত বছর এবং হারোণ চার বছরের বড়। মিরিয়াম অম্রম এবং যোকেবদের একমাত্র কন্যা। যাত্রাপুস্তকের বর্ণনা মতে তিনি একজন ভাববাদী।
বাইবেলের বর্ণনা
আদিপুস্তক ২ এর বর্ণনামতে মিরিয়ামের মাতা সদ্যোজাত শিশু মুসাকে নদীর তীরে লুকিয়ে রাখতে বলেছিলেন যেন ফারাওয়ের সৈন্যরা শিশুকে খুজে না পায়। সেই সময় ফারাও শাসক সকল সদ্যোজাত হিব্রু ছেলে শিশুকে হত্যার নির্দেশ দিয়েছিল। মিরিয়াম দেখতে পায় যে ফারাওয়ের কন্যা শিশু মুসাকে খুঁজে পেয়ে দত্তক হিসাবে গ্রহণ করেছে। মিরিয়ম ফারাওয়ের কন্যাকে এই শিশুর দেখাশোনার জন্য একজন শিশুপালনকারিণী খুঁজে দেবার প্রস্তাব দেয়। মিরিয়াম পরে শিশুর জন্য তার নিজ মাতাকে ফারাওয়ের কন্যার কাছে নিয়ে আসে।
ফারাওয়ের সৈন্যবাহিনী লোহিত সাগরে ডুবে মারা যাবার পর মিরিয়াম আনন্দে গান গেয়ে নৃত্য করেছিলেন।.
১২ নম্বরে বর্ণিত আছে যে এ্যারন এবং মিরিয়াম মুসার একজন কূস নারীকে বিবাহের সিদ্ধান্তের বিরোধিতা করেছিল। ঈশ্বর একটি মেঘস্তম্ভ প্রদর্শনের মাধ্যমে এই বিবাহরে প্রতি সম্মতি জানান। এরপর মিরিয়াম অসুস্থ হয়ে পরলে মুসার প্রার্থনায় সাত দিনের মধ্যে মিরিয়াম সুস্থ হয়ে ওঠে।
চিরঞ্জি লাল শর্মা
চিরঞ্জি লাল শর্মা (জন্ম: ১৩ সেপ্টেম্বর ১৯২৩, আহুলানা, সোনিপথ) ৭ম লোকসভায় হরিয়ানা রাজ্যের কার্নাল (লোকসভা কেন্দ্রের) থেকে বিধানসভা সদস্য নির্বাচিত ছিলেন।
তিনি কর্নাল থেকে অষ্টম, নবম এবং দশম লোকসভায়ও নির্বাচিত হয়েছিলেন।
সিমন সিনিয়রে
সিমন সিনিয়রে (Simone Signoret, ; জন্ম: ২৫শে মার্চ, ১৯২১ – ৩০শে সেপ্টেম্বর, ১৯৮৫) ছিলেন একজন ফরাসি অভিনেত্রী। তাকে ফ্রান্সের অন্যতম সেরা চলচ্চিত্র তারকা বলে অভিহিত করা হয়। তিনি একাডেমি পুরস্কার বিজয়ী প্রথম ফরাসি ব্যক্তি। এছাড়া তিনি তার অভিনয় জীবনে দুটি সেজার পুরস্কার, তিনটি বাফটা পুরস্কার, একটি এমি পুরস্কার, একটি কান চলচ্চিত্র উৎসব পুরস্কার, একটি রৌপ্য ভল্লুক, একটি ন্যাশনাল বোর্ড অব রিভিউ পুরস্কার লাভ করেন এবং দুটি গোল্ডেন গ্লোব পুরস্কারের মনোনয়ন লাভ করেন।
১৯৪২ সালে ল্য বিয়েলফেতু চলচ্চিত্র দিয়ে তার বড় পর্দায় অভিষেক হয়। ১৯৫২ সালে কাস্ক দর চলচ্চিত্রে অভিনয়ের জন্য তিনি শ্রেষ্ঠ বিদেশি অভিনেত্রী বিভাগে বাফটা পুরস্কার লাভ করেন। ১৯৫৭ সালে লে সর্সিয়ের দ্য সালেম ছবির জন্য তিনি আরেকটি বাফটা পুরস্কার লাভ করেন। পরের বছর রুম অ্যাট দ্য টপ চলচ্চিত্রের জন্য তিনি তার প্রথম শ্রেষ্ঠ অভিনেত্রীর জন্য একাডেমি পুরস্কার লাভ করেন, এছাড়া তিনি তার তৃতীয় বাফটা পুরস্কার ও প্রথমবারের মত শ্রেষ্ঠ অভিনেত্রী বিভাগে কান চলচ্চিত্র উৎসব পুরস্কার, ন্যাশনাল বোর্ড অব রিভিউ পুরস্কার লাভ করেন এবং গোল্ডেন গ্লোব পুরস্কারের মনোনয়ন লাভ করেন।
১৯৬০-এর দশকে তিনি শিপ অব ফুলস্‌ (১৯৬৫) চলচ্চিত্রের জন্য তিনি পুনরায় শ্রেষ্ঠ অভিনেত্রী বিভাগে একাডেমি, বাফটা ও গোল্ডেন গ্লোব পুরস্কারের মনোনয়ন লাভ করেন। তার আরও দুটি বাফটা পুরস্কারের মনোনয়ন আসে ডেডলি অ্যাফেয়ার (১৯৬৬) এবং গেমস (১৯৬৭) চলচ্চিত্রের জন্য। তার একটি এমি পুরস্কার আসে বব হোপ প্রেজেন্টস দ্য ক্রিসলার থিয়েটার (১৯৬৬) টেলিভিশন নাটকে অভিনয়ের জন্য। ১৯৭০-এর দশকে ল্য চাট (১৯৭১) ছবিতে অভিনয়ের জন্য তিনি ২১তম বার্লিনেলে শ্রেষ্ঠ অভিনেত্রী বিভাগে রৌপ্য ভল্লুক এবং মাদাম রোজা ছবিতে অভিনয়ের জন্য ভেনিস চলচ্চিত্র উৎসবে শ্রেষ্ঠ অভিনেত্রী বিভাগে দাভিদ দি দোনাতেল্লো ও শ্রেষ্ঠ অভিনেত্রী বিভাগে সেজার পুরস্কার লাভ করেন। এছাড়া তিনি লেতুইল দ্যু নর্দ (১৯৮২) ছবিতে অভিনয়ের জন্য অপর একটি সেজার পুরস্কারের মনোনয়ন লাভ করেন।
প্রারম্ভিক জীবন
সিনিয়রে ১৯২১ সালের ২৫শে মার্চ জার্মানির ভিসবাডেনে জন্মগ্রহণ করেন। তার পূর্ণ নাম সিমোন অঁরিয়েত শার্লত কামিনকের। তার পিতা অঁদ্রে কামিনকের ও মাতা জর্জেত (সিনিয়রে) কামিনকের। তিন ভাইবোনের মধ্যে তিনি সর্বজ্যেষ্ঠ। তার ছোট দুই ভাই রয়েছে। তার পিতা সম্মিলিত জাতিপুঞ্জে কাজ করতেন এবং দোভাষীদের অগ্রদূত ছিলেন। তিনি পোলীয় ইহুদি পরিবারে ফরাসি সেনা কর্মকর্তা ছিলেন। তিনি তার পরিবার নিয়ে প্যারিসের ন্যয়ি-সুর-সেন শহরতলীতে চলে আসেন। তার মাতা জর্জেত ছিলেন একজন ফরাসি ক্যাথলিক ধর্মাবলম্বী। তার পিতা একজন ফরাসি বিপ্লবী ছিলেন, যিনি ১৯৪০ সালে ইংল্যান্ডে জেনারেল দ্য গোলে যোগ দিতে ফ্রান্স থেকে পালিয়ে যান।
কর্মজীবন
থাম্ব|180px|ডান|১৯৪৭ সালে সিনিয়রে। জার্মান কর্তৃক ফ্রান্স দখলের সময়ে সিনিয়রে সাঁ-জেরমাঁ-দে-প্রে কোয়ার্টারের কাফে দ্য ফ্লোরে লেখক ও অভিনয়শিল্পীদের একজটি শৈল্পিক দলের সাথে পরিচিত হন। এই সময়ে তার অভিনয়ের প্রতি আগ্রহ জন্মে এবং তিনি তার প্রেমিক দানিয়েল গেলাঁ-সহ বন্ধুদের অনুপ্রেরণায় অভিনয় শুরু করেন। ১৯৪২ সালে ল্য বিয়েলফেতু চলচ্চিত্র দিয়ে তার বড় পর্দায় অভিষেক হয়। তিনি এই সময়ে ছোট খাট চরিত্রে কাজ করতে থাকেন এবং তার মাতা ও ভাইদের ভরণপোষণ করার মত অর্থ উপার্জন করতে শুরু করেন। তিনি তার ইহুদি পরিচিতি লুকাতে পর্দায় ব্যবহারের জন্য তার মায়ের বিবাহ-পূর্ব নাম গ্রহণ করেন।
সিনিয়রে লা রোন্দ (১৯৫০) চলচ্চিত্রে অভিনয় করে সকলের নজর কাড়েন, যদিও ছবিটি অনৈতিক বিবেচনায় নিউ ইয়র্ক সিটিতে নিষিদ্ধ ঘোষিত হয়েছিল। সিনিয়রের কামোদ্দীপক ও স্বাভাবিক প্রকৃতি তাকে একই ধরনের কাজ পেতে সাহায্য করে এবং তাকে প্রায়ই যৌনকর্মী চরিত্রে দেখা যায়। তিনি ১৯৫২ সালে জাক বেকারের কাস্ক দর চলচ্চিত্রে অভিনয় করে আরও সমাদৃত হন এবং শ্রেষ্ঠ বিদেশি অভিনেত্রী বিভাগে বাফটা পুরস্কার লাভ করেন। ১৯৫০-এর দশকে ফ্রান্সে তার অভিনীত অন্যান্য উল্লেখযোগ্য চলচ্চিত্র হল মার্সেল কার্নে পরিচালিত তেরেস রাকুঁ (১৯৫৩), অঁরি-জর্জ ক্লুজো পরিচালিত মনস্তাত্ত্বিক থ্রিলারধর্মী লে দিয়াবোলিক (১৯৫৪) এবং আর্থার মিলারের দ্য ক্রুসিবল নাটক অবলম্বনে লে সর্সিয়ের দ্য সালেম (১৯৫৬)। ১৯৫৭ সালে লে সর্সিয়ের দ্য সালেম ছবিতে অভিনয়ের জন্য তিনি শ্রেষ্ঠ বিদেশি অভিনেত্রী বিভাগে আরেকটি বাফটা পুরস্কার লাভ করেন।
থাম্ব|180px|বাম|অস্কার জয়ের পর ১৯৫৯ সালে চিত্রশিল্পী নিকোলাস ভোল্পের আঁকা ছবিতে সিনিয়রে। ১৯৫৮ সালে সিনিয়রে ইংরেজ স্বাধীন চলচ্চিত্র রুম অ্যাট দ্য টপ-এ অভিনয় করে সমাদৃত হন। দ্য নিউ ইয়র্ক টাইমস-এর এ এইচ ওয়েইলার তার চরিত্র সম্পর্কে লিখেন, "তিনি সুখের শেষ সুযোগটুকু ছোঁ মেরে নিয়েছেন।" এই কাজের জন্য তিনি অসংখ্য পুরস্কার অর্জন করেন, তন্মধ্যে রয়েছে তার প্রথম শ্রেষ্ঠ অভিনেত্রী বিভাগে কান চলচ্চিত্র উৎসব পুরস্কার ও শ্রেষ্ঠ অভিনেত্রীর জন্য একাডেমি পুরস্কার। তিনি অস্কার বিজয়ী প্রথম ফরাসি অভিনেত্রী, এরপর ১৯৯৭ সালে জুলিয়েত বিনোশ (শ্রেষ্ঠ পার্শ্ব অভিনেত্রী বিভাগে) ও ২০০৮ সালে মারিয়োঁ কোতিয়ার (শ্রেষ্ঠ অভিনেত্রী বিভাগে) ফরাসি অভিনেত্রী হিসেবে অস্কার জয় করেন। এছাড়া তিনি এই কাজের জন্য শ্রেষ্ঠ অভিনেত্রী বিভাগে তার তৃতীয় বাফটা পুরস্কার ও ন্যাশনাল বোর্ড অব রিভিউ পুরস্কার অর্জন করেন এবং গোল্ডেন গ্লোব পুরস্কারের মনোনয়ন লাভ করেন। পরবর্তী কালে তিনি হলিউডের চলচ্চিত্রে কাজের প্রস্তাব পেলেও তিনি তা প্রত্যাখ্যান করেন এবং ফ্রান্স ও ইংল্যান্ডে কাজ চালিয়ে যান। এই সময়ে তার উল্লেখযোগ্য কাজ ছিল লরন্স অলিভিয়ের বিপরীতে টার্ম অব ট্রায়াল (১৯৬২)।
তিনি কলাম্বিয়া পিকচার্সের শিপ অব ফুলস্‌ (১৯৬৫) চলচ্চিত্রে অভিনয়ের জন্য শ্রেষ্ঠ অভিনেত্রী বিভাগে আরেকটি অস্কারের মনোনয়ন লাভ করেন। এছাড়া এই কাজের জন্য তিনি শ্রেষ্ঠ অভিনেত্রী বিভাগে বাফটা ও গোল্ডেন গ্লোব পুরস্কারের মনোনয়ন লাভ করেন। দ্য টাইমস-এর বসলি ক্রাউদার তার ও অস্কার ভের্নারের রসায়নের প্রশংসা করে লিখেন, "দুজন হতাশ ও লুপ্তপ্রায় মানুষের মধ্যে এত স্নিগ্ন, বোঝাপড়া ও দুঃখ, যা মানুষের মর্যাদা ও নিরাশার ঝাপসা উপস্থাপন।"
ব্যক্তিগত জীবন
থাম্ব|180px|ডান|[[সিমতিয়ের দু পের লাশেজ|পের লাশেজ সমাধিস্থলে সিনিয়রে ও মোঁতঁর সমাধি।]] সিনিয়রে ১৯৪৪ সালে চলচ্চিত্র নির্মাতা ইভ আলেগ্রেকে বিয়ে করেন। তাদের এক কন্যা রয়েছে। তাদের কন্যা কাত্রিন আলেগ্রে একজন অভিনেত্রী। ১৯৪৯ সালে তাদের বিবাহবিচ্ছেদ হয়। ১৯৫১ সালে তিনি ইতালিতে জন্মগ্রহণকারী ফরাসি অভিনেতা ইভ মোঁতঁকে বিয়ে করেন।
সিনিয়রের স্মৃতিকথা নস্টালজিয়া ইজন্ট হোয়াট ইট ইউজড টু বি ১৯৭৮ সালে প্রকাশিত হয়। তার রচিত উপন্যাস আদিও ভলদিয়া ১৯৮৫ সালে প্রকাশিত হয়।
অভয় আশ্রম
অভয় আশ্রম হল ব্রিটিশ ভারতে প্রতিষ্ঠিত একটি জাতীয়তাবাদী সামাজিক সংগঠন। গান্ধীবাদী আদর্শে প্রাণিত এই আশ্রমের প্রতিষ্ঠা হয় বাংলাদেশের কুমিল্লায়।
ইতিহাস
প্রথমে এই আশ্রমের নাম ছিল সবিতা মিশন আশ্রম। পরে মহাত্মা গাঁধী র পরামর্শ নামকরণ হয় ‘অভয় আশ্রম’। গ্রামভিত্তিক কুটির শিল্পের মাধ্যমে অর্থনৈতিক স্বনির্ভরতার জন্য ১৯২১ সালে কুমিল্লার এই আশ্রমের প্রতিষ্ঠা করেন ভারতীয় জাতীয় কংগ্রেস নেতৃবৃন্দ। তাদের মধ্যে প্রধান ছিলেন প্রফুল্লচন্দ্র ঘোষ, সুরেশচন্দ্র বন্দ্যোপাধ্যায়, হরিপদ চট্টোপাধ্যায় প্রমুখেরা। বিভিন্ন সময় এই আশ্রমের কর্মকাণ্ডে যুক্ত ছিলেন চিত্তরঞ্জন দাশ, সুভাষচন্দ্র বসু, প্রফুল্ল চন্দ্র রায়, শরৎচন্দ্র বসু। ভারতের স্বাধীনতা আন্দোলন অভয় আশ্রম একটি গুরুত্বপূর্ণ ভূমিকা নেয়। সশস্ত্র বিপ্লবীরা নানা সময় এখানে আশ্রয় নিয়ে লুকিয়ে থাকতেন। রবীন্দ্রনাথ ঠাকুর ১৯২৬ সালে ত্রিবার্ষিক সম্মেলনে সভাপতিত্ব করতে কুমিল্লার অভয় আশ্রমে এসেছিলেন। এছাড়া চক্রবর্তী রাজা-গোপালচারী, সীমান্ত গান্ধী আবদুল গাফফার খান, যমুনা লাল বাজাজ, ঠক্কর বাবা, সাদিক আলী প্রমুখ জাতীয় নেতৃবৃন্দ পদার্পণ করেছেন আশ্রমের উন্নয়নমূলক কর্মকাণ্ড দেখার জন্যে। বাংলার বিভিন্ন অঞ্চলে অভয় আশ্রমের একাধিক শাখা গড়ে ওঠে। ১৯৭১ সালে বাংলাদেশের স্বাধীনতা যুদ্ধে র সময় এই আশ্রম লুঠ হয় একবার। মুক্তিযোদ্ধারা এখানে আশ্রয় নিতেন।
আলিপুর বিধানসভা কেন্দ্র
১৪৮ নং আলিপুর বিধানসভা কেন্দ্র ছিল ভারতের পশ্চিমবঙ্গ রাজ্যের একটি বিধানসভা কেন্দ্র। ১৯৫১ থেকে ১৯৮৬ সাল পর্যন্ত এই কেন্দ্রটি ছিল চব্বিশ পরগনা জেলার অন্তর্গত। এরপর কেন্দ্রটি নবগঠিত দক্ষিণ চব্বিশ পরগনা জেলার অন্তর্ভুক্ত হয়। এটি ছিল কলকাতা দক্ষিণ লোকসভা কেন্দ্রের অধিভুক্ত একটি বিধানসভা কেন্দ্র। এই কেন্দ্রের প্রায়  অর্ধেক ভোটার ছিলেন বস্তিবাসী।
২০০২ সালে গঠিত সীমানা পুনর্নির্ধারণ কমিশনের নির্দেশিকা অনুযায়ী, ২০১১ সালের বিধানসভা নির্বাচনের প্রাক্কালে এই কেন্দ্রটি অবলুপ্ত হয়।
১৯৫১-১৯৭২
১৯৫৭ ও ১৯৬২ সালের নির্বাচনে ভারতের কমিউনিস্ট পার্টি প্রার্থী সোমনাথ লাহিড়ী এই কেন্দ্র থেকে জয়লাভ করেছিলেন। ১৯৬৭ ও ১৯৬৯ সালে ভারতের কমিউনিস্ট পার্টি প্রার্থী মণি সান্যাল এই কেন্দ্র থেকে জয়লাভ করেন। ১৯৭১ ও ১৯৭২ সালে ভারতীয় জাতীয় কংগ্রেস প্রার্থী কানাইলাল সরকার এই কেন্দ্র থেকে জয়লাভ করেছিলেন। ১৯৫১ সালে স্বাধীন ভারতের প্রথম নির্বাচনে ভারতীয় জাতীয় কংগ্রেস প্রার্থী সত্যেন্দ্রকুমার বসু আলিপুর বিধানসভা কেন্দ্র থেকে জয়লাভ করেছিলেন।
১৯৭৭-২০০৯
১৯৭৭ সালে ভারতের কমিউনিস্ট পার্টি (মার্ক্সবাদী) প্রার্থী অশোককুমার বসু জনতা পার্টি প্রার্থী সজলবরণ চট্টোপাধ্যায়কে পরাজিত করে আলিপুর বিধানসভা কেন্দ্র থেকে বিধায়ক নির্বাচিত হয়েছিলেন। ১৯৮২ সালে ভারতীয় জাতীয় কংগ্রেস প্রার্থী অনুপকুমার চন্দ্র তার নিকটতম প্রতিদ্বন্দ্বী ভারতের কমিউনিস্ট পার্টি (মার্ক্সবাদী) প্রার্থী অশোককুমার বসুকে পরাজিত করেছিলেন। ভারতীয় জাতীয় কংগ্রেস প্রার্থী সৌগত রায় ১৯৯৬ সালে ভারতের কমিউনিস্ট পার্টি (মার্ক্সবাদী) প্রার্থী রবীন্দ্রনাথ রায়চৌধুরীকে, ১৯৯১ সালে ভারতের কমিউনিস্ট পার্টি (মার্ক্সবাদী) প্রার্থী তুহিন রায়চৌধুরীকে এবং ১৯৮৭ সালে ভারতের কমিউনিস্ট পার্টি (মার্ক্সবাদী) প্রার্থী অশোক বসুকে পরাজিত করে বিধায়ক নির্বাচিত হয়েছিলেন। ২০০১ ও ২০০৬ সালের বিধানসভা নির্বাচনে সর্বভারতীয় তৃণমূল কংগ্রেস প্রার্থী তাপস পাল তার নিকটতম প্রতিদ্বন্দ্বী ভারতের কমিউনিস্ট পার্টি (মার্ক্সবাদী) প্রার্থী মীরা ভৌমিক (২০০১) ও বিপ্লব চট্টোপাধ্যায়কে (২০০৬) পরাজিত করেন। ২০০৯ সালের উপনির্বাচনে সর্বভারতীয় তৃণমূল কংগ্রেস প্রার্থী ফিরহাদ হাকিম আলিপুর বিধানসভা কেন্দ্র থেকে জয়লাভ করেছিলেন। এই কেন্দ্রের পূর্বতন বিধায়ক তাপস পাল কৃষ্ণনগর লোকসভা কেন্দ্র থেকে সাংসদ নির্বাচিত হওয়ার পর আসনটি শূন্য হয়েছিল।
২০০৬
২০০৬ সালের বিধানসভা নির্বাচনে সর্বভারতীয় তৃণমূল কংগ্রেস প্রার্থী তাপস পাল তার নিকটতম প্রতিদ্বন্দ্বী ভারতের কমিউনিস্ট পার্টি (মার্ক্সবাদী) প্রার্থী বিপ্লব চট্টোপাধ্যায়কে পরাজিত করে বিধায়ক নির্বাচিত হয়েছিলেন।
ঋষিকেশ (উপাধি)
ঋষিকেশ (हृषीकेश;, ) বা হল হিন্দু দেবতা বিষ্ণুর একটি উপাধি। এটি বিষ্ণু সহস্রনামের ৪৭তম নাম। বিষ্ণু সহস্রনামে আদি শঙ্করের ভাষ্য অনুসারে, নামের বেশ কিছু অর্থ রয়েছে- ইন্দ্রিয়ের প্রভু; যার নিয়ন্ত্রণে ইন্দ্রিয় টিকে থাকে; যার চুলে রয়েছে সূর্য ও চাঁদের রশ্মি, যা বিশ্বকে আনন্দ দেয়।
বৈজ্ঞানিক প্রোগ্রামিং ভাষা
কম্পিউটার প্রোগ্রামিং-এ, বৈজ্ঞানিক প্রোগ্রামিং ভাষা একই ধারণার দুটি বিষয় বোঝানো হয়ে থাকে।
অন্য অর্থে, একটি বৈজ্ঞানিক প্রোগ্রামিং ভাষা এমন একটি গাণিতিক সূত্র এবং ম্যাট্রিক্স যার মাধ্যমে ডিজাইন এবং অপ্টিমাইজ করা হয়। এই ধরনের ভাষাগুলি শুধুমাত্র গাণিতিক বা বৈজ্ঞানিক কার্য সম্পাদনকারী লাইব্রেরিগুলির প্রাপ্যতা দ্বারা নয়, ভাষার সিনট্যাক্স দ্বারাও চিহ্নিত করা হয়। উদাহরণ স্বরূপ, সি++ বা পাইথন উভয়েরই বিল্ট-ইন ম্যাট্রিক্স প্রকার বা ম্যাট্রিক্স পাটিগণিতের জন্য ফাংশন নেই (সংযোজন, গুণন ইত্যাদি); পরিবর্তে, এই কার্যকারিতা স্ট্যান্ডার্ড লাইব্রেরির মাধ্যমে উপলব্ধ করা হয়। বৃহৎ অর্থে বৈজ্ঞানিক প্রোগ্রামিং ভাষার মধ্যে রয়েছে অ্যালগল, ইপিএল, ফোরট্রান, জে, জুলিয়া, ম্যাপল, ম্যাটল্যাব এবং আর।
বৈজ্ঞানিক প্রোগ্রামিং ভাষাগুলিকে সাধারণভাবে বৈজ্ঞানিক ভাষার সাথে বিভ্রান্ত করা উচিত নয়, যা বৈজ্ঞানিক পদ্ধতির অনুশীলনকারীদের কাছ থেকে প্রত্যাশিত নির্ভুলতা, নির্ভুলতা এবং সংক্ষিপ্ততার উচ্চ মানগুলিকে শিথিলভাবে বোঝায়।
রৈখিক বীজগণিত
বৈজ্ঞানিক প্রোগ্রামিং ভাষা লিনিয়ার বীজগণিতের সাথে কাজ করার সুবিধা প্রদান করে। উদাহরণস্বরূপ, নিম্নলিখিত জুলিয়া প্রোগ্রামটি রৈখিক সমীকরণের একটি সিস্টেম সমাধান করে: বড় ভেক্টর এবং ম্যাট্রিক্সের সাথে কাজ করা এই ভাষাগুলির একটি মূল বৈশিষ্ট্য।এর কারণ রৈখিক বীজগণিত গাণিতিক অপ্টিমাইজেশানের ভিত্তি স্থাপন করে, যা ফলস্বরূপ গভীর শিক্ষার মতো প্রধান অ্যাপ্লিকেশনগুলিকে সক্ষম করে।